অনলাইনে কেনাকাটার জন্য নতুন অ্যাপ তৈরি করছে ছবি ও ভিডিও বিনিময়ের অ্যাপ ইনস্টাগ্রাম। ‘আইজি শপিং’ নামের অ্যাপটি চালু করে নির্দিষ্ট প্রতিষ্ঠানের পণ্য দেখার পাশাপাশি অনলাইনে কেনাও যাবে। ফলে আলাদা করে বিভিন্ন প্রতিষ্ঠানের ওয়েবসাইটে প্রবেশ করে পণ্যগুলো খুঁজতে হবে না। এ জন্য বিক্রেতা প্রতিষ্ঠানগুলোর জন্য আলাদা টুলও উন্মুক্ত করবে অ্যাপটি। অর্থের বিনিময়ে ব্যবহার উপযোগী টুলটি যেসব সাইটে থাকবে, শুধু তারাই নিজেদের পণ্য বিক্রির সুযোগ পাবেন। তবে কবে নাগাদ অ্যাপটি চালু হবে সে বিষয়ে কোনো তথ্য জানায়নি। বর্তমানে ইনস্টাগ্রামের ‘শপিং’ ফিচার কাজে লাগিয়েও অনলাইন থেকে নির্দিষ্ট প্রতিষ্ঠানের পণ্য কেনা যায়।